Glava/noga

Vsebina

# Glave in noge

Določa ali oblikuje glavo/nogo za uporabljeni slog strani. Določite lahko različne nastavitve za naslovnico in preostale strani.

Za dostop do tega ukaza ...

#### Iz menijske vrstice:

Izberite Vstavi – Glave in noge.

Izberite Oblika – Slog strani – zavihek Glava (ali Noga), nato pritisnite gumb Uredi.

Izberite Slogi – Upravljaj sloge – Slogi strani, odprite kontekstni meni sloga strani, izberite Uredi slog – zavihek Glava (ali Noga) in pritisnite gumb Uredi.

#### Iz vmesnika zloženke v zavihkih:

Izberite Postavitev – Glave in noge.

Izberite Postavitev – Oblika strani – zavihek Glava (ali Noga), nato pritisnite gumb Uredi.

V meniju Vstavi zavihka Vstavi izberite Glave in noge.

#### Iz orodnih vrstic:

Glave in noge

## Glava ali noga (prva in preostale)

Določa nastavitve glave ali noge za prvo stran oz. naslovnico ali za preostale strani.

Razločitev naslovne strani in preostalih strani je odvisna od potrjenosti možnosti Enaka vsebina na prvi strani na zavihkih Glava in Noga.

## Levo območje

Vnesite besedilo, za katerega želite, da bo prikazano na levi strani glave ali noge.

Če nastavitev Enaka vsebina na prvi strani, omenjena zgoraj, ni potrjena, levo področje na prvi strani ni na voljo.

## Sredinsko območje

Vnesite besedilo, ki naj bo prikazano na sredini glave ali noge.

## Desno območje

Vnesite besedilo, za katerega želite, da bo prikazano na desni strani glave ali noge.

## Glava/noga

S seznama izberite vnaprej določeno glavo ali nogo.

## Atributi besedila

Odpre pogovorno okno, ki omogoča izbor oblik za novo ali izbrano besedilo. Pogovorno okno Lastnosti besedila vsebuje zavihke Pisava,Učinki pisave ter Položaj pisave.

Atributi besedila

## Ime datoteke

V izbranem območju vstavi ogrado za ime datoteke. Kliknite, da bi vstavili naslov. Z dolgim klikom lahko vstavite naslov, ime dokumenta ali pot/ime dokumenta iz podmenija. Če naslov ni bil določen (glejte Datoteka – Lastnosti), bo namesto njega vstavljeno ime datoteke.

Ime datoteke

## Ime delovnega lista

V izbrano območje glave/noge vstavi ogrado, ki jo v glavi/nogi dejanskega dokumenta nadomesti ime delovnega lista.

Ime delovnega lista

## Stran

V izbrano območje glave/noge vstavi ogrado, ki jo nadomesti številčenje strani. To omogoča neprekinjeno številčenje strani v dokumentu.

Stran

## Strani

V izbrano območje glave/noge vstavi ogrado, ki jo v dokumentu nadomesti skupno število strani.

Strani

## Datum

V izbrano območje glave/noge vstavi ogrado, ki jo v vsaki glavi/nogi na vsaki strani dokumenta nadomesti trenutni datum.

Datum

## Čas

V izbrano območje glave/noge vstavi ogrado, ki jo na v glavi/nogi na vsaki strani dokumenta nadomesti trenutni čas.

Čas